钦定古今图书集成/历象汇编/庶征典/第115卷 > 《观象玩占》 > 地震
## 钦定古今图书集成/历象汇编/庶征典/第115卷 > 《观象玩占》 > 地震

“地者积阴，以静为体；地动者，阴有馀也。主弱臣强，外
戚擅权，后妃专政，阳伏而不能出，阴迫而不能入，阴
阳相播，故地震动，民不安。”《春秋潜潭巴》曰：“地震，下谋，
上君忧。”刘向曰：“地动，臣不畏君。”京房曰：“地动，教令从
臣下出，必有饥荒血流。”

地震以六癸阴极之干，或在巳亥阴阳气穷之日，皆
主兵起杀戮之事。震于阳岁则熟，震于阴岁则火灾
不熟。震于阴极亥日则兵饥。震于阳极巳日，则有兵
而岁熟。君弱臣强，则地震于春夏；臣欲篡叛，则地震
于秋冬。皆阳火而阴盛之兆也。

地震，惊鸟兽。京房《易妖占》曰：“天子失位，一曰米贵，物
不收，盗贼起，不出三年。”

地震，坏城郭。京房曰：“天下亡地。”

“地动蹶窒”，天下兵行。

地动，有赤水出，司马戮。

地动摇，木震水波，臣专政。

地动于宗庙朝廷，国有乱臣。

地动杀人，贼臣为暴。

地动三年，其国民流。

地动以春，三岁凶；夏动，人主忧，五谷不熟；秋动，兵起；
冬动，其邑有土工。一曰“大水。”

地动有声，其地大乱。《开元占》曰：“地春动有声，岁不昌；
夏动有音，人主丧；四月动有音，五谷不熟，民饥；五月
动有音，人主丧，民流亡；六月动有音，老少多死；岁恶；
动有音，兵起；九月则殃大夫；冬动有音，人愁，主有丧
兵；十月地动有音，邑有土工；十一月动有音，其邑火，
兵丧，人饥亡；十二月动有音，邑兵行；动十日以上，天
下起兵。”

地东西动，连十日，其地有兵，民流地动千里，是谓阴
盛阳衰，国有大丧。《易》妖曰：“不出三年，民流地动者，民扰也。”

军中地动，有大战，有反军。《易妖》曰：“军中地动，往彼军
食，以攻击震于我军，宜固守。”

《地动而折》有急令，近臣谋，兵革兴。

正月动，主兵事。二月动，水灾。三月动，人病、旱灾。五月
动，兵革起，蝗虫。六月动，疫病流行。七月动，牛羊疫死。
八月动，大雪，冰冻，冷损麦。九月动，民不安稳。十月动，
来年谷贵。十一月动，来年人灾。十二月动，来年五月
疫。

从干至巽动，主吴国兵起。从坎至离动，中兵起。从艮
至坤动，秦国大乱。从巽至坤动，魏国兵起，小灾。从兑
至震动，韩国大乱。从震至兑动，“赵国人灾。”从艮至离
动，“鲁国大热杀人。”从坤至坎动，大水。从离至坤动，“赵
国人灾。”从离至坤动，“宋国大乱。”须审其起止占之。